Република Србија

ОПШТИНА КЊАЖЕВАЦ

Ул. Милоша Обилића 1.

Број: 404/1-3-5/2017-02

Дана: 21.02.2017. године

К њ а ж е в а ц

 На основу члана 60. Закона о јавним набавкама (''Сл. гласник РС'', број 124/2012, 14/2015 и 68/2015), Комисија за спровођење поступка јавне набавке добара- електричне енергије, број ЈН 404/1-3/2017-02, објављује

**I ПОЗИВ ЗА ПОДНОШЕЊЕ ПОНУДЕ**

1. ПОДАЦИ О НАРУЧИОЦУ

Општина Књажевац, улица Милоша Обилића 1, 19350 Књажевац

 ПИБ 102106760, Матични број 07212674

Врста наручиоца: Јединица локалне самоуправе. www.knjazevac.rs

2. ВРСТА ПОСТУПКА

 Поступак јавне набавке спроводи се као отворени поступак, у складу са Законом о јавним набавкама (,,Сл.гласник РС“, број 124/12, 14/2015 и 68/2015) и подзаконским актима из ове области.

3. ПРЕДМЕТ ЈАВНЕ НАБАВКЕ

 Предмет јавне набавке бр. 404/1-3/2017-02 су добра – електрична енергија. Назив и ознака из општег речника набавке: 09310000- електрична енергија. Набавка се спроводи ради закључења уговора о потпуном снабдевању.

 Поступак је обликован по партијама, и то:

 Партија 1- електрична енергија за потребе јавне расвете на територији општине Књажевац,

 Партија 2- електрична енергија за потребе општине Књажевац (широка потрошња и ниски

 напон)

4. КРИТЕРИЈУМ ЗА ДОДЕЛУ УГОВОРА

 Критеријум за избор најповољније понуде је најнижа понуђена цена.

5. ПРОЦЕЊЕНА ВРЕДНОСТ НАБАВКЕ

Процењена вредност јавне набавке на годишњем нивоу износи:

Партија 1- 25.833.333 динара без ПДВ-а

Партија 2- 4.583.333 динара без ПДВ-а

 Уговор ће се реализовати у складу са стварном потрошњом купца по закључењу уговора о јавној набавци и плаћања трошкова који на темљу законских прописа нису урачунати у прихваћену цену, по испостављеним рачунима за утрошак електричне енергије.

6. ПРЕУЗИМАЊЕ КОНКУРСНЕ ДОКУМЕНТАЦИЈЕ

 Конкурсна документација може се преузети на Порталу јавних набавки или на интернет презентацији општине Књажевац www.knjazevac.rs

7. НАЧИН И МЕСТО ПОДНОШЕЊА ПОНУДЕ

Понуђачи подносе писане понуде у складу са конкурсном документацијом и позивом за подношење понуда. Понуда се доставља у затвореној коверти, са назнаком „ПОНУДА ЗА ЈАВНУ НАБАВКУ БР. 404/1-3/2017-02- електрична енергија, НЕ ОТВАРАТИ“, лично или путем поште, на адресу Општина Књажевац, улица Милоша Обилића 1, 19350 Књажевац, до дана 23.03.2017. године (четвртак) до 12,00 часова. На полеђини коверте се наводи назив, контакт особа, број телефона и адреса понуђача.

Понуда која буде стигла до наведеног рока сматраће се благовременом и узеће се у разматрање.

Неблаговремене понуде неће се отварати и по окончању поступка отварања биће враћене понуђачу, са назнаком да је иста поднета неблаговремено.

8. МЕСТО, ВРЕМЕ И НАЧИН ОТВАРАЊА ПОНУДА

Отварање понуда обавиће се дана 23.03.2017. године у 12,30 часова у просторијама Општине Књажевац, улица Милоша Обилића 1, Књажевац, канцеларија број 1.

9. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА

Отварању понуда може присуствовати овлашћени представник понуђача који је дужан да пре почетка отварања понуда Комисији поднесе писмено овлашћење за учешће у поступку отварања понуда.

10. РОК ЗА ДОНОШЕЊЕ ОДЛУКЕ

Рок за доношење одлуке о додели уговора је 25 (двадесетпет) дана од дана отварања понуда.

11. ЛИЦЕ ЗА КОНТАКТ

Додатне информације могу се добити на телефон 731-623, у времену од 7,00 до 15,00 часова. Контакт особа је Марко Ристић (лок. 109).